*Projekts*

**Grozījumi Augstskolu likumā**

Izdarīt Augstskolu likumā (Latvijas Republikas Saeimas un Ministru Kabineta Ziņotājs, 1996, 1.nr.; 1997, 3.nr.; 2001, 1.nr.; 2003, 12.nr.; 2004, 13.nr.; 2006, 8.nr.; 2007, 6., 11.nr.; 2008, 15.nr.; 2009, 2., 14.nr.; Latvijas Vēstnesis, 2009, 194.nr.; 2010, 38., 206.nr.; 2011, 117., 202.nr.; 2012, 190.nr.; 2013, 40., 92., 188.nr.; 2014, 214., 257.nr.; 2016, 108., 125.nr.) šādus grozījumus:

1. Papildināt likumu ar 46.1pantu šādā redakcijā:

 “**46.1 pants. Studējošo un absolventu reģistrs**

(1) Studējošo un absolventu reģistrs ir Valsts izglītības informācijas sistēmas sastāvdaļa. Studējošo un absolventu reģistrā ieraksta ziņas par studiju programmās studējošajiem un doktora zinātniskā grāda pretendentiem. Reģistrā iekļauj arī nepersonificētus statistikas datus par absolventu nodarbinātību un ienākumiem.

(2) Datus studējošo un absolventu reģistram par studējošajiem un doktora zinātniskā grāda pretendentiem sniedz augstskolas un koledžas. Augstskolas rektors vai koledžas direktors atbild par studējošo un absolventu reģistram sniegto datu precizitāti un atbilstību īstenībai.

(3) Nepersonificētus statistikas datus par absolventu nodarbinātību un ienākumiem studējošo un absolventu reģistram sniedz Valsts ieņēmumu dienests. Nepersonificētus statistikas datus par absolventiem, kuriem ir piešķirts bezdarbnieka vai darba meklētāja statuss, studējošo un absolventu reģistram sniedz Nodarbinātības valsts aģentūra.

(4) Studējošo un absolventu reģistrā iesniedzamās informācijas apjomu un informācijas iesniegšanas kārtību nosaka Ministru kabinets.”

1. Papildināt pārejas noteikumus ar 41.punktu šādā redakcijā:

 “41. Ministru kabinets līdz 2016.gada 1.novembrim izdod šā likuma 46.1 panta ceturtajā daļā minētos Ministru kabineta noteikumus.”

Izglītības un zinātnes ministra vietā –

labklājības ministrs Jānis Reirs

Vizē:

valsts sekretāre Līga Lejiņa

27.09.2016 9:34

243

D.Baumane, 67047853,

Dagnija.Baumane@izm.gov.lv

L.Upīte, 67047816,

Linda.Upite@izm.gov.lv